**DĖL PRITARIMO PROJEKTŲ RENGIMUI PAGAL PANEVĖŽIO RAJONO VIETOS VEIKLOS GRUPĖS VIETOS PLĖTROS STRATEGIJĄ „PANEVĖŽIO RAJONO   
2016–2023 M. VIETOS PLĖTROS STRATEGIJA“**

2017 m. spalio 12 d. Nr. T-

Panevėžys

Vadovaudamasi Lietuvos Respublikos vietos savivaldos įstatymo 16 straipsnio 2 dalies   
30 punktu, 16 straipsnio 4 dalimi, Panevėžio rajono vietos veiklos grupės vietos plėtros strategijos „Panevėžio rajono 2016–2023 m. vietos plėtros strategija“ priemonės „Pagrindinės paslaugos ir kaimų atnaujinimas kaimo vietovėse“ veiklos srities „Parama investicijoms į visų rūšių mažos apimties infrastruktūrą“ Nr. LEADER-19.2-7.2 ir priemonės **„Gyventojų aktyvumo, verslumo iniciatyvų skatinimas, krašto tradicijų puoselėjimas“** Nr. LEADER-19.2-SAVA-6 Vietos projektų finansavimo sąlygų aprašais, patvirtintais Panevėžio rajono vietos veiklos grupės valdybos 2017 m. rugpjūčio 17 d. sprendimu Nr. 20170817V, Savivaldybės taryba nusprendžia:

1. Pritarti šių projektų rengimui:

1.1. pagal Panevėžio rajono vietos veiklos grupės vietos plėtros strategijos „Panevėžio rajono 2016–2023 m. vietos plėtros strategija“ priemonės „Pagrindinės paslaugos ir kaimų atnaujinimas kaimo vietovėse“ veiklos sritį „Parama investicijoms į visų rūšių mažos apimties infrastruktūrą“ Nr. LEADER-19.2-7.2:

1.1.1. „Viešosios infrastruktūros plėtra Vaivadų kaime, Panevėžio rajone“;

1.1.2. „Viešosios infrastruktūros atnaujinimas ir plėtra Pažagienių kaime, Panevėžio rajone“;

1.2. pagal Panevėžio rajono vietos veiklos grupės vietos plėtros strategijos „Panevėžio rajono 2016–2023 m. vietos plėtros strategija“ priemonę **„Gyventojų aktyvumo, verslumo iniciatyvų skatinimas, krašto tradicijų puoselėjimas“** Nr. LEADER-19.2-SAVA-6:

1.2.1. „Sveikatos kodas – aktyvi Panevėžio rajono bendruomenė“;

1.2.2. „Mus sujungė teatras“;

1.2.3. „Tradicijos, išaugintos Panevėžio rajone“;

1.2.4. „Savos erdvės“ – jauniems žmonėms“.

2. Pavesti:

2.1. Panevėžio rajono savivaldybės administracijai vykdyti projektavimo ir statybos darbų užsakovo funkcijas įgyvendinant projektą, įvardytą sprendimo 1.1.1 papunktyje;

2.2. Panevėžio rajono Pažagienių mokyklai-darželiui vykdyti projektavimo ir statybos darbų užsakovo funkcijas įgyvendinant projektą, įvardytą sprendimo 1.1.2 papunktyje.

3. Užtikrinti 1.1 papunktyje įvardytų projektų ne mažesnį nei 20 proc. bendrąjį finansavimą nuo visų tinkamų finansuoti projekto išlaidų, o 1.2 papunktyje įvardytų projektų ne didesnį nei 1 500,00 Eur bendrąjį finansavimą nuo visų tinkamų finansuoti projekto išlaidų.

4. Įsipareigoti padengti netinkamas finansuoti, tačiau 1.1 papunktyje įvardytiems projektams įgyvendinti būtinas išlaidas, ir tinkamas išlaidas, kurių nepadengia projektams skiriamas finansavimas.

**PANEVĖŽIO RAJONO SAVIVALDYBĖS ADMINISTRACIJOS**

**INVESTICIJŲ IR UŽSIENIO RYŠIŲ SKYRIUS**

Panevėžio rajono savivaldybės tarybai

**AIŠKINAMASIS RAŠTAS DĖL SPRENDIMO „DĖL PRITARIMO PROJEKTŲ RENGIMUI PAGAL PANEVĖŽIO RAJONO VIETOS VEIKLOS GRUPĖS VIETOS PLĖTROS STRATEGIJĄ „PANEVĖŽIO RAJONO 2016–2023 M. VIETOS PLĖTROS STRATEGIJA“ PROJEKTO**

2017 m. spalio 2 d.

Panevėžys

**Projekto rengimą paskatinusios priežastys.**

Siekiant gerinti gyvenimo kokybę Panevėžio rajone, kurti gyvenimui, laisvalaikiui patrauklią ir patogią aplinką, skatinti gyventojų aktyvumą bei verslumą, puoselėti, išlaikyti ir kurti krašto tradicijas Panevėžio rajone, planuojama rengti projektus bei teikti paraiškas pagal Panevėžio rajono 2016–2023 metų vietos plėtros strategiją.

**Sprendimo projekto esmė ir tikslai.**

Sprendimo projekto tikslas – pritarti projektų rengimui pagal Panevėžio rajono vietos veiklos grupės vietos plėtros strategijos „Panevėžio rajono 2016–2023 m. vietos plėtros strategija“ priemonės „Pagrindinės paslaugos ir kaimų atnaujinimas kaimo vietovėse“ veiklos sritį „Parama investicijoms į visų rūšių mažos apimties infrastruktūrą“ Nr. LEADER-19.2-7.2 ir priemonę **„Gyventojų aktyvumo, verslumo iniciatyvų skatinimas, krašto tradicijų puoselėjimas“**Nr. LEADER-19.2-SAVA-6, pavesti Panevėžio rajono savivaldybės administracijai vykdyti projektavimo ir statybos darbų užsakovo funkcijas įgyvendinant projektą, įvardytą sprendimo   
1.1.1 papunktyje, o Panevėžio r. Pažagienių mokyklai-darželiui vykdyti projektavimo ir statybos darbų užsakovo funkcijas įgyvendinant projektą, įvardytą sprendimo 1.1.2 papunktyje, užtikrinti projektų bendrąjį finansavimą, įsipareigoti padengti netinkamas finansuoti, tačiau šiems projektams įgyvendinti būtinas išlaidas, ir tinkamas išlaidas, kurių nepadengia projektams skiriamas finansavimas.

**Kokių pozityvių rezultatų laukiama.**

Projektų įgyvendinimo metu planuojama:

|  |  |  |  |  |  |
| --- | --- | --- | --- | --- | --- |
| **Eil. Nr.** | **Projekto pavadinimas** | **Pareiškėjas** | **Planuojamos veiklos** | **Bendra preliminari projekto vertė, Eur** | **Prašoma bendrojo finansavimo suma, Eur** |
| 1. | „Viešosios infrastruktūros plėtra Vaivadų kaime, Panevėžio rajone“ | Panevėžio rajono savivaldybės administracija | 80 kv. m bendruomenės namų, su atsinaujinančių energijos šaltinių įrengimu Vaivadų kaime, statyba. | 119 499,00 | 45 947,37  (38,45 proc.) |
| 2. | „Viešosios infrastruktūros atnaujinimas ir plėtra Pažagienių kaime, Panevėžio rajone“ | Panevėžio r. Pažagienių mokykla-darželis | 187 kv. m priestato, skirto švietimo įstaigos ir kaimo bendruomenės reikmėms, statyba prie Pažagienių mokyklos-darželio. | 210 744,00 | 84 297,60  (40 proc.) |
| 3. | „Sveikatos kodas – aktyvi Panevėžio rajono bendruomenė“ | Panevėžio rajono švietimo centras | Fizinio aktyvumo įgūdžių ugdymas, žmonių domėjimosi sveikatos stiprinimu skatinimas organizuojant edukacines veiklas, sąlygų jaunimo savirealizacijai sudarymas ugdant suaugusiųjų sveikos gyvensenos įgūdžius. | 5 300,00 | 1 060,00  (20 proc.) |
| 4. | „Mus sujungė teatras“ | Panevėžio rajono Paįstrio kultūros centras | Kultūros renginių, tenkinančių vietos bendruomenės visų amžiaus grupių kultūros poreikius bei prisidedančių prie kaimo tradicijų tęsimo ir išlaikymo, etnokultūros puoselėjimo, vykdymas. | 5 737,00 | 1 147,70  (20 proc.) |
| 5. | „Tradicijos, išaugintos Panevėžio rajone“ | VšĮ Gerų naujienų televizija | Vaizdo laidų ciklo „Tradicijos, išaugintos Panevėžio rajone“ kūrimas atskleidžiant tradicinių rajono renginių svarbą bendruomenės kultūrinei raidai. | 9 840,00 | 1 500,00  (15,24 proc.) |
| 6. | „Savos erdvės“ – jauniems žmonėms“ | Asociacija Ramygalos klubas „Savos erdvės“ | Keturių kūrybinės raiškos ir laisvalaikio renginių ciklo, skirto Ramygalos seniūnijos jaunų žmonių užimtumui didinti, organizavimas. | 5 757,00 | 1 151,40  (20 proc.) |
| **Iš viso:** | | | | **356 877,00** | **135 104,07** |

**Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta.**

Neigiamų pasekmių nenumatoma.

**Kokius galiojančius teisės aktus būtina pakeisti ar panaikinti, priėmus teikiamą projektą.**

Priėmus teikiamą projektą, jokių galiojančių teisės aktų pakeisti ar panaikinti nereikia.

**Reikiami paskaičiavimai, išlaidų sąmatos bei finansavimo šaltiniai, reikalingi sprendimui įgyvendinti.**

Projektus numatoma finansuoti Europos žemės ūkio fondo kaimo plėtros, Lietuvos Respublikos valstybės ir Savivaldybės biudžeto lėšomis.

Sprendimo projektui antikorupcinis vertinimas nereikalingas.

Vedėja Miglė Bražėnienė